સરકારના નિયમ મુજબ કોઈ પણ સ્વાસ્થ્ય કેન્દ્ર કે હૉસ્પિટલમાં જન્મતા બાળકને જન્મતાંની સાથે જ જે પહેલી રસી ફરજિયાત આપવાની છે એ છે BCGની રસી, જેનું આખું નામ બેસિલસ કેલ્મેટ ગેરિન છે. ભારતમાં ટ્યુબરક્યુલોસિસ બહોળી માત્રામાં ફેલાયેલો રોગ છે. આ રોગનો ઇલાજ ભારત પાસે છે છતાં લાખો લોકો ભારતમાં TBને કારણે મૃત્યુ પામે છે. જોકે આ રસી ઘણી જ જૂની થઈ ગઈ છે. આથી એની અકસીરતા પર પ્રશ્નાર્થ લાગેલો છે. જ્યાં સુધી નવી રસી ન આવે ત્યાં સુધી આ રસી આપવાનું ચાલુ જ રાખવામાં આવશે.